Περικλής Κάβδας

Ο Περικλής Κάβδας (Καλαμάτα, 1894 - 30 Ιουνίου 1967), του Παναγιώτη ήταν Έλληνας στρατιωτικός και υπουργός.

Βιογραφία 
Γεννήθηκε το 1894 και σπούδασε στη Στρατιωτική Σχολή Ευελπίδων, ενώ πολέμησε ως απλός στρατιώτης στους Βαλκανικούς Πολέμους. Έπειτα από στρατιωτική καριέρα στο μέτωπο της Μικράς Ασίας αποτάχθηκε το 1923, εξαιτίας της συμμετοχής του στο κίνημα των Λεοναρδόπουλου-Γαργαλίδη, και στη συνέχεια επέστρεψε στο στρατό. 

Στη δικτατορική κυβέρνηση του Μεταξά διετέλεσε υπουργός Γενικός Διοικητής Θράκης από τις 2 Ιουλίου 1936 ως τις 3 Μαΐου 1939.

Μετά την αποστρατεία του πολιτεύτηκε με τον Ελληνικό Συναγερμό με τον οποίο εκλέχθηκε βουλευτής Δράμας το 1951 και το 1952. Εν συνεχεία εξελέγη βουλευτής με την ΕΡΕ το 1956 , το 1958 και το  1961.

Στις 15 Δεκεμβρίου 1954 διορίστηκε υφυπουργός Γεωργίας στην κυβέρνηση Παπάγου και παρέμεινε υφυπουργός ως τις 6 Οκτωβρίου 1955.

Ήταν παντρεμένος. 

Πέθανε στις 30 Ιουνίου 1967 έπειτα από καρδιακή προσβολή και κηδεύτηκε την 1η Ιουλίου από τον ιερό ναό του Αγίου Γεωργίου Κυψέλης.

Παραπομπές 

Βουλευτές Δράμας
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Έλληνες υπουργοί Γενικοί Διοικητές Θράκης
Έλληνες υφυπουργοί Γεωργίας
Έλληνες αξιωματικοί του Στρατού Ξηράς